প্রস্তর যুগেই মাছ-মাংসের ‘রেসিপি’ শিখে গিয়েছিল মানুষ?

ওয়েব ডেস্ক : সাম্প্রতিক এক গবেষণায় (Research) উঠে এসেছে প্রাচীন মানুষের খাদ্যাভ্যাস নিয়ে চমকপ্রদ তথ্য। এতদিন মনে করা হত প্রস্তর যুগের (Stone Age) শেষদিকে মানুষ মূলত কাঁচা মাংস বা আগুনে ঝলসানো খাবারই (Food) খেত। কিন্তু নতুন গবেষণা বলছে, সেই সময়ের মানুষ বেশ উন্নত ধরনের রান্নাও করা হতো। নির্দিষ্ট উপকরণ মিশিয়ে খাবার তৈরি করার ধারণাও তাদের ছিল।

‘প্লস ওয়ান’ জার্নালে প্রকাশিত এই গবেষণাপত্রে বলা হয়েছে, আজ থেকে প্রায় পাঁচ হাজার থেকে আট হাজার বছর আগে নব্য প্রস্তর যুগে ইউরোপের (Europe) মানুষ (People) বিভিন্ন উদ্ভিদ ও প্রাণিজ উপাদান একসঙ্গে মিশিয়ে রান্না করত। অর্থাৎ তখনই খাবার তৈরির ক্ষেত্রে নির্দিষ্ট রেসিপি বা পদ্ধতির ব্যবহার শুরু হয়েছিল বলে ধারণা করা হচ্ছে।

আরও খবর : গ্রাহকদের জন্য বড় সুখবর, গ্যাস বুকিং করতে পারবেন Whatsapp-এর মাধ্যমেও!

ব্রিটেনের ইয়র্ক এবং লিডস বিশ্ববিদ্যালয়ের গবেষকরা ইউরোপের বিভিন্ন অঞ্চল থেকে পাওয়া প্রাচীন মাটির পাত্র পরীক্ষা করে এই তথ্য পেয়েছেন। ডেনমার্ক, রাশিয়া (Russia)-সহ একাধিক এলাকা থেকে সংগ্রহ করা মোট ৮৫টি মাটির কিছু পাত্র পরীক্ষা করে দেখেছেন, তখনকার মানুষ মাছের সঙ্গে বিভিন্ন ফল, শাকপাতা এবং উদ্ভিজ্জ উপাদান মিশিয়ে রান্না করত।

গবেষকদের মতে, শুধু পেট ভরানো নয়, স্বাদ ও পুষ্টির কথাও মাথায় রাখত সেই সময়ের মানুষ। তারা সচেতনভাবেই বিভিন্ন উপকরণ বেছে নিয়ে রান্না করত। এছাড়াও গবেষণায় দেখা গেছে, অঞ্চলভেদে রান্নার ধরনেও পার্থক্য ছিল। যেমন রাশিয়া ও ইউক্রেন অঞ্চলে পাওয়া পাত্রগুলিতে মিষ্টি জলের মাছের সঙ্গে বুনো ঘাস বা উদ্ভিদের ব্যবহার দেখা গিয়েছে। এতে বোঝা যায়, স্থানীয় পরিবেশ ও খাদ্য উপাদানের উপর ভিত্তি করেই সেই সময়ে রান্নার ধরন গড়ে উঠেছিল।